open-index/open-wikipedia-markdown huggingface dataset:
Ten

***Ten*** ir Spānijas bezmaksas televīzijas kanāls, ko vada *Central Broadcaster Media*, un tas pieder *Grupo Secuoya*.

## Vēsture
2015. gada oktobrī *Grupo Secuoya* tika paziņots par vienu no virszemes ciparu televīzijas licences ieguvējiem. Pēc tam grupa paziņoja, ka televīzijas kanālam būs vispārēja ģimenes programma.

2015. gada 24. decembrī sākās kanāla testa signāli, kurus sauca par "10". 2016. gada 18. februārī tika paziņots kanāla oficiālais nosaukums: "Ten". 

2018. gada 30. oktobrī tika paziņots par līgumu starp *Grupo Secuoya* un *Mediapro* par kanāla programmu pārvaldību, tādējādi cenšoties uzlabot skatītāju rādītājus.

2020. gada februārī kanāls piedzīvoja auditorijas krīzi apraides frekvenču maiņas dēļ, zaudējot pusi no saviem ikdienas skatītājiem. 2020. gada beigās kanāls sāka vēl vienu programmu pārveidošanas procesu, kad tas nolēma likt likmes uz amerikāņu televīzijas seriāliem "Monks" un "Doktors Hauss' un spāņu sarunu šoviem, piemēram, *Caso Cerrado*.

## Atsauces

## Ārējās saites
*
Santainesa

**Santainesa** () ir neapdzīvota Čīlei piederoša sala Ugunszemes arhipelāgā Dienvidamerikas pašos dienvidos. Administratīvi ietilpst Magaljanesas reģiona Magaljanesas provinces Puntaarenasas komūnā. Santainesa ir arhipelāga trešā lielākā sala. 

## Ģeogrāfija
Sala uzvietojusies Ugunszemes arhipelāga rietumos. Magelāna šaurums ziemeļaustrumos to atdala no Rjesko salas un kontinenta Bransvikas pussalas, Avras šaurums ziemeļrietumos — no Desolasjonas salas, bet Barbaras šaurums dienvidaustrumos — no Klerensa salas. Sala kalnaina, augstākais punkts  vjl. Krasti stipri izroboti, daudz līču un pussalu; Lai arī sala ir tikai  gara un  plata, krasta līnijas garums ir . Piekrastē daudz mazāku saliņu, lielākās no kurām ir Raisa Trevora, Evijas, Nunjesa un Peraltas salas. Salā valda vēss piejūras klimats, biežs lietus un stiprs rietumu vējš. Salas austrumu daļas vidieni aizņem Lielais Ventiskjero ledājs. Sala ietilpst Kaveskaru  nacionālā parka teritorijā.

## Vēsture
Salu kopš 6000 gadu tālas senatnes līdz pat 20. gadsimta vidum apdzīvoja kaveskaru indiāņi. 1579. gadā to apmeklēja Sarmjento de Gamboa un nodēvēja par godu Svētajai Inesei. 1828.—1930. gadā salas krastus pētīja britu ekspedīcija Filipa Pārkera Kinga vadībā. 

## Atsauces

## Ārējās saites
Desolasjona

**Desolasjona** () ir neapdzīvota Čīlei piederoša sala Ugunszemes arhipelāgā Dienvidamerikas pašos dienvidos. Administratīvi ietilpst Magaljanesas reģiona Magaljanesas provinces Puntaarenasas komūnā. Desolasjona ir arhipelāga ceturtā lielākā sala. 

## Ģeogrāfija
Sala uzvietojusies Ugunszemes arhipelāga rietumu galā pie Magelāna šauruma rietumu ieejas. Magelāna šaurums ziemeļos to atdala no Rjesko salas, Karalienes Adelaidas arhipelāga un kontinenta Munjosa Gamero pussalas, bet Avras šaurums dienvidaustrumos — no Santainesas salas. Sala kalnaina, augstākais punkts  vjl. Krasti stipri izroboti, daudz līču un pussalu; lai arī sala ir tikai  gara un  plata, krasta līnijas garums ir . Piekrastē daudz mazāku saliņu, lielākās no kurām ir Rekaladas, Bjūklērka un Vīka salas. Salā valda vēss piejūras klimats, biežs lietus un stiprs rietumu vējš. Sala ietilpst Kaveskaru  nacionālā parka teritorijā.

## Vēsture
Salas krastus kopš 6000 gadu tālas senatnes līdz pat 20. gadsimta sākumam apdzīvoja kaveskaru indiāņi. Līdz 19. gadsimta beigām, līdz tika atklāts Avras šaurums dienvidaustrumos, Desolasjonu uzskatīja par Santainesas salas daļu un dēvēja par Pamestības Zemi (*Tierra de la Desolación*). Pirmos minējumus par šauruma eksistenci izteica 1828.—1830. gadā britu ekspedīcija Filipa Pārkera Kinga vadībā ar kuģi *Beagle*, kas pētīja salas ziemeļu un dienvidu krastus. 

## Atsauces

## Ārējās saites
Voldemārs Dimze

**Voldemārs Dimze** (1902—1942) bija Latvijas Bruņoto spēku virsnieks un aktieris, Viestura ordeņa kavalieris. Ievērību guvis ar lomu pirmajā lielformāta Latvijas spēlfilmā „Lāčplēsis”, kurā atveidoja Lāčplēša/Jāņa Vanaga lomu.

## Dzīvesgājums
Dzimis 1902. gada 9. augustā Ipiķu pagastā.

Latvijas Neatkarības kara laikā neilgi pēc Ziemeļlatvijas brigādes izveides 1919. gada 27. februārī iestājās 1. (4.) Valmieras kājnieku pulkā. 1920. gada novembrī kļuva par Kara skolas Jātnieku nodaļas kadetu. Pēc skolas absolvēšanas 1922. gadā iecelts leitnanta pakāpē, 1924. gadā kļuva par kavalērijas eskadrona vada komandieri virsleitnanta pakāpē. 1928. gadā beidza mācības Kara aviācijas skolā un kļuva par 28. Jūras aviācijas diviziona Iznīcīnītāju eskadriļas jūras lidotāju un 1931. gadā par Aviācijas pulka izlūku eskadriļas lidotāju. 1933. gadā paaugstināts kapteiņleitnanta pakāpē, bija Aizsargu aviācijas priekšnieka palīgs (1937—1940) kapteiņa pakāpē (1939).

Pēc Latvijas okupācijas 1940. gada 7. novembrī viņu atlaida no militārā dienesta. Vācu okupācijas laikā bija *Ostland-Film G.m.b.H.* Rīgas nozares inspektors.

Miris no tuberkulozes 1942. gada 22. aprīlī Tērvetes sanatorijā, apbedīts Rīgas Brāļu kapos.

## Apbalvojumi
* Triju Zvaigžņu ordenis, V šķira (1928)
* Viestura ordenis, IV šķira (1938)
* Somijas aizsargu Nopelnu krusts (1940)

## Atsauces
Lil Durk

**Durks Deriks Benkss** ​​(; dzimis 1992. gada 19. oktobrī), profesionāli pazīstams kā ***Lil Durk***, ir amerikāņu reperis un dziedātājs. Viņš ir kolektīva un ierakstu kompānijas *Only The Family (OTF)* galvenais dalībnieks un dibinātājs. *Lil Durk* ieguva kulta popularitāti, izdodot savu miksu sēriju *Signed To The Streets* (2013—2014), kā rezultātā tika noslēgts ierakstu līgums ar *Def Jam Recordings*. Izdevniecība izdeva viņa debijas studijas albumus *Remember My Name* (2015) un *Lil Durk 2X* (2016), pirms *Lil Durk* pameta *Def Jam* 2018. gadā.

Pēc sava miksteipa *Just Cause Y'all Waited* neatkarīgas izdošanas 2018. gada martā *Lil Durk* jūlijā parakstīja līgumu ar kompāniju *Alamo Records*. 2020. gada aprīlī *Lil Durk* pirmo reizi parādījās *[[Billboard Hot 100]]* vadošā mākslinieka statusā ar singlu "Viral Moment" no sava piektā studijas albuma *Just Cause Y'all Waited 2* (2020). *Lil Durk* komerciālā atdzimšana turpinājās ar tādiem singliem kā "3 Headed Goat" (ar *[[Polo G]]* un *[[Lil Baby]]*), "Backdoor" un "The Voice"; viņš piedalījās Dreika 2020. gada singlā “Laugh Now Cry Later” un Pūka Šīstija dziesmā “Back in Blood”; kā arī izdeva LP *The Voice* (2020) un kopīgo albumu ar *Lil Baby*, *The Voice of the Heroes* (2021), kas kļuva par viņa pirmo ierakstu, kas debitēja *[[Billboard 200]]* topā. Viņa 2022. gada ieraksts *7220* kļuva par viņa otro pirmo numuru pēc kārtas.
Aleksandrs fon Benkendorfs

thumb|250px|Ģenerālis Aleksandrs fon Benkendorfs
**Konstantīns Aleksandrs Kārlis Vilhelms Kristofs fon Benkendorfs** (, ; 1781—1844) bija vācbaltiešu izcelsmes Krievijas Impērijas kājnieku ģenerālis un valstsvīrs.
Atsevišķā žandarmērijas korpusa (*Отдельный корпус жандармов*) jeb Krievijas slepenpolicijas izveidotājs. Viņa jaunākais brālis Konstantīns fon Benkendorfs bija Krievijas ģenerālis, bet jaunākā māsa Doroteja (1785—1857) apprecējās ar kņazu Kristoferu Heinrihu fon Līvenu (1774—1839), Krievijas Impērijas sūtni Parīzē un Londonā.

## Dzīvesgājums
Dzimis 1781. gada 4. jūlijā (23. jūnijā pēc VS) Tallinā ģenerāļa Kristofa fon Benkendorfa un Krievijas ķeizarienes Katrīnas II draudzenes un galma dāmas Juliānas Šilingas fon Kanštatas ģimenē. Dzīvoja Rīgā, kad viņa tēvs kļuva par militāro gubernatoru.

Mācījās Pēterburgas jezuītu skolā, 1798. gadā sāka militāro dienestu, 1803. gadā viņš piedalījās militārās operācijās Kaukāzā, pēc 1806.—1807. gada kampaņas 1807. gadā Benkendorfu paaugstināja par pulkvedi, bet pēc Krievu-turku kara 1811. gadā par ģenerālmajoru.
1812. gada karā viņš vadīja uzbrukumu pie Veļižas, kad gūstā krita 8000 Napoleona armijas karavīri un trīs ģenerāļi, bija Maskavas pilsētas komandants pirms tās ieņemšanas, sakāva franču spēkus pie Tempelbergas, piedalījās Berlīnes ieņemšanā un Leipcigas kaujā.
1816. gadā viņu iecēla par 2. dragūnu divīzijas komandieri, bet 1819. gadā par Aizsargu korpusa štāba priekšnieku. 1821. gadā Benkendorfu paaugstināja par ģenerālleitnantu un iecēla par 1. kirasieru divīzijas komandieri.

1821. gadā Benkendorfs ķeizaram Aleksandram I iesniedza ziņojumu par savienības pastāvēšanu un piedalījās Decembristu sacelšanās apspiešanā 1825. gadā. Ķeizars Nikolajs I ģenerāli Benkendorfu iecēla par jaunizveidotās Žandarmērijas Trešās nodaļas un Vienotā korpusa komandieri, 1829. gadā paaugstināja par kājnieku ģenerāli. 1832. gadā piešķīra Benkendorfam grāfa titulu.

Miris 1844. gada 11. (23.) septembrī, atceļā no Bādenes uz Pēterburgu, apbedīts Keila-Joa muižas kapsētā.
Lil Boat 2

***Lil Boat 2*** ir amerikāņu repera ''Lil Yachty'' otrais studijas albums. To 2018. gada 9. martā izdeva ''Capitol Records'', *Motown* un ''Quality Control Music''. Albumā piedalās *Quality Control* izdevniecības dalībnieki *[[Quavo]], [[Migos|Offset]], [[Lil Baby]]*, kā arī *[[2 Chainz]], [[Trippie Redd]], [[Lil Pump]], [[YoungBoy Never Broke Again]]*, *Tee Grizzley* un citi mūziķi.

Neskatoties uz to, ka kritiķu viedokļi dalītjās, *Lil Boat 2* komerciālie panākumi bija labi, debitējot ASV ''Billboard 200'' otrajā vietā ar 64 000 albumiem līdzvērtīgu vienību.

## Dziesmu sarakts
Kauja par Daugavpili (1944)

**Kauja par Daugavpili** bija 1944. gadā veiktās Rēzeknes-Daugavpils operācijas sastāvdaļa Otrā pasaules kara Austrumu frontē, kurā PSRS Sarkanā armija pārrāva piecas Vērmahta aizsardzības līnijas un trīs stundu laikā ieņēma Daugavpili, kas bija stratēģiski svarīgs dzelzceļa mezgls. Kaujās Daugavpils apkārtnē krita aptuveni 2500 Sarkanās armijas un 1500 Vērmahta karavīru.

## Karadarbība

10.—13. jūlijā Sarkanā armija ieņēma Idricas un Drisas pilsētas Panteras pozīcijās, bet 14. jūlijā sākās kaujas pie otrās aizsardzības līnijas. 16. jūlijā notika smagas cīņas pie Latvijas-Krievijas robežas, kuru laikā kaujā pie Zilupes gandrīz pilnībā tika iznīcināts 15. divīzijas 32. pulks.

No 21. līdz 23. jūlijam notika smagas kaujas gar Ludzas upes—Rundēnu—Dagdas—Krāslavas aizsardzības līniju.
Pēc tās pārvarēšanas Sarkanās armijas 2. Baltijas frontes vienības 23. jūlijā ieņēma Krāslavu, bet 27. jūlijā 4. triecienarmijas 14. strēlnieku korpuss (239. 311. un 378. divīzijas), 83. strēlnieku korpuss (119. un 360. divīzijas) un trīs artilērijas pulki ieņēma Daugavpili. Sauszemes spēku kaujas operācijas sedza 336. kaujas aviācijas divīzija, kā arī 188. bumbvedēju, 305. un 214. uzbrukuma aviācijas divīzija.

## Piemiņa
1944. gada 27. jūlijā Dubrovina parkā apbedīja Daugavpils apkārtnes kaujās kritušo majoru Pavelu Kimu, ģenerālmajorus Jakovu Laodjuku, Tihonu Jegošinu un Ivanu Činnovu.
1968. gada 28. jūlijā atklāja pieminekli — tanku T-34 5. tanku korpusa tankistiem, kuri piedalījās kaujā par Daugavpili. 1973. gadā Daugavpils cietoksnī atklāja pieminekli — lidmašīnu *МИГ-19С*. Pēc Latvijas neatkarības atgūšanas 1992. gadā no postamenta noņēma tanku, bet 1993. gadā lidmašīnu.

Pēc Krievijas 2022. gada iebrukuma Ukrainā 30. oktobra vakarā nojauca divus padomju okupāciju cildinošus pieminekļus — pieminekli Slavas skvērā un pie 18. novembra un Vasarnīcu ielas krustojuma.

## Atsauces
Valids Ragragi

**Valids Ragragi** (; ; dzimis ) ir marokāņu futbola treneris un bijušais futbolists. Spēlējis aizsarga pozīcijā, bijis Marokas futbola izlases dalībnieks. Kopš 2022. gada augusta līdz 2026. gadam bijis Marokas izlases galvenais treneris.

## Futbolista karjera
Dzimis Francijā. Spēlētāja karjeru sāka Parīzes "Racing" sastāvā, kas tolaik spēlēja amatieru līmenī. 1999. gadā pievienojās Francijas 2. līgas (*Ligue 2*) klubam *[[Toulouse FC]]*. Sezonu komanda pabeidza 3. vietā un tika paaugstināta uz *[[Ligue 1]]*. 2000.—2001. gada sezonā Regragī aizvadīja 16 spēles *Ligue 1* un guva vienus vārtus. Komanda izkrita atpakaļ uz 2. līgu. 2001. gada novembrī pārgāja uz citu *Ligue 2* klubu *[[AC Ajaccio]]*. 2001.—2002. gada sezonā uzvarēja līgā un nākamās divas sezonas Regragī šī kluba sastāvā spēlēja *Ligue 1*.

Turpinājumā pārstāvēja Spānijas klubu Santanderas "Racing". Tajā aizvadīja divas sezonas un izgāja laukumā 26 *[[La Liga]]* spēlēs. Pēc tam atgriezās Francijā un spēleja klubos *[[Dijon FCO|Dijon]]* un *[[Grenoble Foot 38|Grenoble]]*. Karjeras noslēgumā spēlēja amatieru komandā *Fleury-Mérogis*.

Marokas izlasē pirmo spēli aizvadīja  pret Ēģipti. Izlases sastāvā divas reizes piedalījies Āfrikas Nāciju kausā. 2004. gadā spēlēja finālā, kurā Maroka piekāpās Tunisijai. Ragragi tika iekļauts čempionāta simboliskajā izlasē. Piedalījās arī 2006. gada Āfrikas Nāciju kausā, bet tajā komanda neizkļuva no grupas. Kopumā izlases rindās aizvadījis 45 spēles.

## Trenera karjera
Pēc spēlētāja karjeras beigām sāka trenēt jauniešu komandas. 2012. gadā kļuva par Marokas izlases trenera asistentu. Kad 2013. gada oktobrī galvenais treneris Rašīds Tausī tika atbrīvots no amata, līgums tika pārtraukts arī ar Ragragi. 2014. gada maijā kļuva par Rabātas FUS galveno treneri. 2014. gadā izcīnīja Marokas troņa kausu. 2016. gadā kļuva par Marokas augstākās futbola līgas *[[Botola]]* čempionu.

2020. gada janvārī nolēma karjeru turpināt Kataras klubā *[[Al-Duhail SC|Al-Duhail]]*. 2020. gadā viņa vadībā komanda izcīnīja Kataras čempionu titulu. Bet tā paša gada oktobrī pēc izstāšanās no AFC Čempionu līgas Regragī atstāja amatu. 2021. gada augustā tika iecelts par Marokas kluba *[[Wydad AC]]* galveno treneri. 2021.—2022. gada sezonā uzvarēja gan Marokas līgā *Botola*, gan CAF Čempionu līgā.

 tika apstiprināts par Marokas izlases galveno treneri, stājoties amatā atbrīvotā Vahida Halilhodžiča vietā. Atkāpies no amata 2026. gada martā. 

## Sasniegumi

### Spēlētāja karjerā
**Ajaccio**
* *[[Ligue 2]]*: 2001—02

**Marokas izlase**
* Āfrikas Nāciju kausa vicečempions: 2004

### Trenera karjerā
**Fath Union Sport**
* *[[Botola]]*: 2015—16
* Marokas troņa kauss: 2013—14

**Al-Duhail**
* Kataras līga: 2019—20

**Wydad AC**
* *Botola*: 2021—22
* CAF Čempionu līga: 2021—22
**Maroka**

* Āfrikas Nāciju kauss: 2025

## Atsauces

## Ārējās saites
Lāčauzas

**Lāčauzas** () ir graudzāļu dzimtas ģints, kuras sugas ir sastopamas dažādos mērenās joslas biotopos daudzviet pasaulē, tostarp Āfrikā, Amerikā, Austrālijā un Eirāzijā.

Dažu zvīņspārņu (*Lepidoptera*) sugu kāpuri izmanto lāčauzas uzturā.

## Sugas
Ģintī ir klasificētas 155 sugas, no kurām Latvijā ir sastopamas šādas:

* Izspūrusī lāčauza (*Bromus squarrosus*)
* Japānas lāčauza (*Bromus japonicus*)
* Mainīgā lāčauza (*Bromus commutatus*)
* Mīkstā lāčauza (*Bromus mollis*)
* Rudzu lāčauza (*Bromus secalinus*)
* Tīruma lāčauza (*Bromus arvensis*)
* Trīseņu lāčauza (*Bromus briziformis*)

## Galerija

Attēls:Bromus catharticus (3152894542).jpg|*Bromus catharticus* 
Attēls:Bromus interruptus and sainfoin.jpg|*Bromus interruptus* 
Attēls:Bromus latiglumis 1.jpg|*Bromus latiglumis* 
Attēls:Bromus rubens (6231146704).jpg|*Bromus rubens*
Attēls:Bromus pubescens.jpg|*Bromus pubescens*
Attēls:Bromus sterilis detail.jpeg|*Bromus sterilis*


## Atsauces


## Ārējās saites
DaBaby

**Džonatans Lindils Kērks** (; dzimis 1991. gada 22. decembrī), profesionāli pazīstams kā ***DaBaby*** (agrāk pazīstams kā ***Baby Jesus***) ir amerikāņu reperis. Pēc vairāku miksteipu izdošanas laika posmā no 2014. līdz 2018. gadam, viņš kļuva plaši pazīstams 2019. gadā.

*DaBaby* debijas studijas albums *Baby on Baby* sasniedza *[[Billboard 200]]* septīto vietu, savukārt viņa otrais studijas albums *KIRK* (2019) debitēja pirmajā vietā. Iepriekšējā albumā bija iekļauts *Billboard Hot 100* labāko desmitnieka singls "Suge", bet otrajā — daudzplatīna ieraksti "Intro" un "Bop".

Viņa trešais studijas albums *Blame It on Baby* (2020) kļuva par viņa otro albumu pēc kārtas pirmajā vietā ASV. Albumā bija iekļauta viņa populārākā dziesma "Rockstar" (ar *[[Roddy Ricch]]*), kas septiņas nedēļas pēc kārtas pavadīja *Billboard Hot 100* pirmajā vietā.

## Diskogrāfija

###### Studijas albumi

* *Baby On Baby* (2019)
* *KIRK* (2019)
* *Blame It On Baby* (2020)
* *Baby On Baby 2* (2022)
Kārļa Universitātes Humanitāro zinātņu fakultāte

thumb|right
**Kārļa Universitātes Humanitāro zinātņu fakultāte** (, ) ir Prāgas Kārļa Universitātes fakultāte Čehijā.

Tās galvenā uzmanība tiek pievērsta humanitārajām zinātnēm un sociālajai un kultūras antropoloģijai, tostarp etnomuzikoloģijai.

Fakultāte atrodas Libeņā, Prāgas 8, un tajā ir 240 mācībspēku un aptuveni 2500 studentu.

## Atsauces
Ulitau

**Ulitau** ( — ‘Lielie kalni’) ir kalnu sistēma Kazahstānas vidienē. Atrodas Sariarkas rietumos un ir viens no tās ģeoloģiski senākajiem kalnu masīviem. Veidots pārsvarā no granītiem. Nogāzes lielākoties klinšainas, tās saposmo upju ielejas. Ainavā dominē stepe. Augstākā virsotne ir Akmešits .

Kopš seniem laikiem Ulitau bijis kazahu stepes centrs. 8. gadsimtā šeit atradās Kangaru valsts centrs. Ulitau atrodas kazahu vadoņa Alašahana un Čingizhana dēla Dzuči mauzoleji, apglabāts Tohtamišs. Kopā Ulitau izpētīti ap 640 arheoloģisko pieminekļu, 282 no kuriem ir sevišķi aizsargāti.

## Atsauces
 

## Ārējās saites
Taisnās tiesas jātnieki

**"Taisnās tiesas jātnieki"** () ir 2020. gada Dānijas asa sižeta kinokomēdija, kuras režisors un scenārija autors ir Anderss Tomass Jensens. Filmā galvenās lomas atveido Madss Mikelsens, Nikolajs Lī Kāss, Andrea Heike Gādeberga, Larss Brigmans un Nikolass Bro.

Markuss dodas mājās pie savas pusaugu meitas Matildes, kad viņa sieva iet bojā vilciena avārijā. Drīz pie viņa uzrodas kāds datu analītiķis, kas apgalvo, ka avārija nebija nejauša.

Filmas "Taisnās tiesas jātnieki" pirmizrāde notika . Filma saņēma pozitīvas kritiķu atsauksmes. Tīmekļa vietnē *[[Rotten Tomatoes]]* tai ir 96% vērtējums.

## Atsauces

## Ārējās saites
Dosona sala

**Dosona sala** () ir Čīlei piederoša sala Ugunszemes arhipelāgā Dienvidamerikas pašos dienvidos. Administratīvi ietilpst Magaljanesas reģiona Magaljanesas provinces Puntaarenasas komūnā.  

## Ģeogrāfija
Sala uzvietojusies Ugunszemes arhipelāga rietumos Magelāna šaurumā. Magelāna šaurums rietumos to atdala no kontinenta Bransvikas pussalas, bet Vaitsaida šaurums austrumos un Gabriela un Kaskadas šaurumi dienvidos — no Lielās Ugunszemes salas. Salas ziemeļdaļa pauguraina, dienviddaļa — kalnaina, augstākais punkts  vjl. Krasti mēreni izroboti, vairāki lieli līči. Piekrastē vairākas mazākas salas, lielākā no kurām ir Vikhema sala.

## Vēsture
Salu kopš 6000 gadu tālas senatnes līdz pat 19. gadsimta beigām apdzīvoja kaveskaru indiāņi. Salas krastus pirmā apsekoja spāņu ekspedīcija Kordova vadībā 1788. gadā. Tagadējo nosaukumu par godu britu kara flotes virsniekam Dosonam 1828. gadā piešķīra britu ekspedīcija Filipa Pārkera Kinga vadībā ar kuģi *Beagle*.

19. gadsimta beigās un 20. gadsimta sākumā Ugunszemē sāka apmesties eiropiešu kolonisti, kas attīstīja aitkopību. Kolonisti konfliktēja ar vietējiem selknamiem, kuri neizprata privātīpašuma koncepciju attiecībā uz brīvi klaiņojošiem dzīvniekiem un medīja aitas kā jebkuru citu medījumu. Tas izraisīja tā saukto «selknamu genocīdu», kura laikā iezemieši tika masveidā un plānveidīgi iznīcināti. Selknamu skaits 20 gados samazinājās no 4000 līdz 500.

1890. gadā salas austrumu krastā koncesiju uz 20. gadiem misijas ierīkošanai saņēma itāļu salesiešu katoļu kongregācija. Salesieši 1889. gadā izveidoja Sanrafaelas misiju, kuras uzdevums bija pievērst kristietībai vietējos iedzīvotājus, kā arī asimilēt tos eiropiešu-čīliešu kultūrā. Genocīdā izdzīvojušie selknami, kā arī aitkopībai traucējoši jamani un kaveskari tika piespiedu kārtā nometināti Dosona salā misionāru aizgādībā. Misijas nometnes darbojās no 1899. līdz 1911. gadam, kad tika slēgtas. Misijas darbības laikā mira 862 selknami, galvenokārt no eiropiešu slimībām, pret kurām tiem nebija imunitātes. Pēdējie 25 izdzīvojušie tika pārvesti uz Puntaarenasu. Sanrafaelas misijas saglabājušās ēkas mūsdienās ir aizsargājams vēstures piemineklis.

Pēc misijas slēgšanas salā koncesiju ieguva *Gente Grande* lopkopības biedrība, kas 1912. gadā nodibināja Puertoherisas ciemu pie bijušās misijas. Tika attīstīta lopkopība un mežsaimniecība. 1920. gados Puertoherisā dzīvoja ap 500 iedzīvotāju. Vēlākos laikos saimnieciskā aktivitāte samazinājās un 1972. gadā Puertoherisa tika nodota Čīles Kara flotes pārvaldībā.

1973. gada septembrī salā tika izveidotas divas koncentrācijas nometnes, kurās ieslodzīja valsts apvērsumā gāztās valdības funkcionārus un atbalstītājus. Nometnē atradās Riočiko upes grīvā ap  uz ziemeļiem no Puertoherisas. Nometnes darbojās no 1973. gada 11. septembra līdz 1974. gada 30. septembrim un tajā bijušas ieslodzītas ap 800 personas. Nometnē bijuši ieslodzīti Čīles Komunistiskās partijas vadītājs Luiss Korvalans, valsts drošības ministrs Orlando Leteljē, ārlietu ministrs Kolodimirs Almeida un aizsardzības ministrs Hose Toa.

## Atsauces

## Ārējās saites
Semantiskā integrācija

**Semantiskā integrācija** ir process, kurā tiek salīdzināti divi vai vairāki modeļi, un tajos esošie semantiski saistītie jēdzieni tiek saskaņoti, tos savstarpēji kartējot. Tā funkcija ir savienot neviendabīgus datu avotus un organizēt tajos esošo informāciju, vienlaikus novēršot konfliktus, kas var rasties dažādu struktūru, kā arī semantiskā konteksta vai nozīmes pretrunu dēļ.

## Pielietojumi
Semantiskā integrācija var atvieglot vai pat automatizēt saziņu starp datorsistēmām (piemēram, uzņēmuma lietojumprogrammu sasaistīšanas procesā), publicējot to metadatus. Metadatu publicēšana ļauj arī automātiski sasaistīt sistēmu ontoloģijas. Tas iespējams, vai nu nosakot semantisko attālumu jeb nozīmes līdzību (piemēram, tīmekļa ontoloģijas valodā OWL), vai izmantojot leksiskās metodes, vai arī izmantojot ontoloģisko struktūru īpašības.
## Atsauces
Skat, kā viņi bēg

**"Skat, kā viņi bēg"** () ir 2022. gada Apvienotās Karalistes un ASV mistērijas kinokomēdija, kuras režisors ir Toms Džordžs. Filmā galvenās lomas atveido Sems Rokvels, Sīrša Ronana, Adriens Brodijs, Ruta Vilsone, Rīsa Šērsmita, Hariss Dikinsons un Deivids Ojelovo.

Filmas darbība norisinās 50. gadu Londonā un stāsta par kādu amerikāņu režisoru, kas vēlas uzņemt filmu, balstītu uz Agatas Kristi lugu *The Mousetrap*, bet tiek nogalināts.

Filmas "Skat, kā viņi bēg" pirmizrāde notika  Apvienotajā Karalistē, bet  Latvijā. Filmu izplatīja *[[Walt Disney Studios Motion Pictures]]*. Filma saņēma pozitīvus kritiķu vērtējumus un nopelnīja vairāk nekā 21 miljonu ASV dolāru.

## Atsauces

## Ārējās saites
Dželāls el Kādri

**Dželāls el Kādri** (; dzimis ) ir Tunisijas futbola treneris. No 2022. gada janvāra līdz 2024. gada janvārim bija Tunisijas futbola izlases galvenais treneris. Karjeras laikā vadījis dažādus Tunisijas un Saūda Arābijas klubus, strādājis arī Apvienotajos Arābu Emirātos un Lībijā.

## Trenera karjera
Karjeru sāka klubā *[[AS Djerba]]*, turpinājumā vadīja dažādus Tunisijas klubus. No 2007. līdz 2008. gadam bija Tunisijas U-20 izlases galvenais treneris. Pirmā trenera darba pieredze ārzemēs bija 2011. gadā Saūda Arābijas klubā *[[Damac FC|Damac]]*, vēlāk strādāja arī citos šīs valsts klubos *Al-Ansar* un *Al-Nahda*.

2013. gadā dažas spēles bija Tunisijas izlases galvenā trenera Nebīla Maalūla asistents. 2013. gada oktobrī atgriezās Saūda Arābijas klubā *Al-Nahda*. Vēlāk ieņēma galvenā trenera amatu citā Saūda Arābijas klubā *Al-Khaleej*. Pēc tam strādāja ar Tunisijas komandu *JS Kairouan*, kur palika tikai līdz 2018. gada martam, atlikušajā sezonas daļā vadīja citu Tunisijas klubu *CA Bizertin*. 2018.—2019. gada sezonā bija Apvienoto Arābu Emirātu kluba *[[Emirates Club]]* galvenais treneris, 2020.—2021. gada sezonā strādāja Lībijā, vadot Tripoles "Al Ahli".

2021. gada jūnijā Kādri otro reizi kļuva par Tunisijas izlases trenera asistentu. Viņš bija treneru korpusā arī 2021. gada Āfrikas Nāciju kausā, kur astotdaļfināla spēlē pret Nigēriju aizvietoja galveno treneri Manderu Kebaieru, kurš bija inficējies ar Covid-19. 2022. gada 30. janvārī, kad pēc izstāšanās no Āfrikas Nāciju kausa Kebaiers tika atlaists, Kādri tika iecelts par izlases galveno treneri. Viņa vadībā komanda kvalificējās 2022. gada FIFA Pasaules kausam, izšķirošajās kvalifikācijas spēlēs uzvarot Mali izlasi.

## Atsauces

## Ārējās saites
Baltistika

[thumb|200px|right|Baltistikai 2014. gadā veltīta 10 [lits|litu monēta]]

**Baltistika** ir daudznozaru zinātnes nozare, kas aptver baltu tautu valodu un kultūras (vēstures, literatūras, folkloras, mitoloģijas) salīdzinošus pētījumus. Pēc pētāmās kultūras baltistiku sīkāk iedala lietuvistikā, latvistikā, prūsistikā u.c. Baltistikā liela uzmanība tiek pievērsta valodniecībai, īpaši baltu pirmvalodas izpētei.
Mastodon (programmatūra)

alt=Mastodon talismana zīmējums|thumb|''Mastodon'' sociālā tīkla talismans
***Mastodon*** ir brīvā un atvērtā pirmkoda programmatūra pašmitināto sociālo tīklu pakalpojumu darbināšanai. Tam ir *[[Twitter]]* pakalpojumam līdzīgas mikroemuāru rakstīšanas funkcijas, kuras piedāvā liels skaits neatkarīgi uzturētu mezglu, kas pazīstami kā instances, un katram ir savs rīcības kodekss, pakalpojumu sniegšanas noteikumi, konfidencialitātes un moderēšanas politikas.

Katrs lietotājs ir noteiktas *Mastodon* instances dalībnieks (ko sauc arī par serveri), kas var sadarboties kā apvienots sociālais tīkls, ļaujot lietotājiem dažādās instancēs mijiedarboties savā starpā. Tas ir paredzēts, lai sniegtu lietotājiem elastību izvēlēties instanci, kuras politikām viņi dod priekšroku, bet saglabāt piekļuvi plašākam sociālajam tīklam. *Mastodon* ir arī daļa no ''Fediverse'' serveru platformu ansambļa, kas izmanto kopīgus protokolus, kas ļauj dalībniekiem mijiedarboties arī ar lietotājiem citās saderīgās platformās, piemēram, *PeerTube* un *Friendica*.

*Mastodon* talismans ir dzīvnieks ar snuķi, kas atgādina mastodontu vai mamutu un dažkārt tiek attēlots, lietojot planšetdatoru vai viedtālruni. Ziņojumi, kas publicēti, izmantojot programmatūru, tiek saukti par "taurējumiem". *Mastodon* sākotnējo versiju radīja Eigens Ročko un 2016. gada oktobrī par to paziņoja ''Hacker News'' vietnē.

## Uzturēšana
### Finansēšana
*Mastodon* izmanto pūļa finansējumu un neizvieto reklāmas, kā arī nepiedāvā maksas funkcionalitāti; 2022. gada novembrī to atbalstīja ap 3500 cilvēki.

### Organizācija
Projektu uztur 2021. gadā Vācijā reģistrēta bezpeļņas organizācija Mastodon (*gemeinnützige [[GmbH]]*). To vadīja projekta izveidotājs Eigens Ročko, kurš no amata atkāpās 2025. gada 18. novembrī un viņu nomainīja Felikss Hlatkijs. Par pagātnes ieguldījumu projektā organizācija izmaksāja Ročko vienas reizes kompensāciju 1 miljona eiro apjomā.

2024. gada aprīlī labvēlīgāka nodokļu režīma dēļ tika izveidota arī atsevišķa bezpeļņas organizācija ASV. 2024. gada oktobrī līdzekļu vākšanai tika uzsākta arī talismana plīša rotaļlietu pārdošana.

## Atsauces

## Ārējās saites

*
Elektroniskā balsošana

**Elektroniskā balsošana** (arī zināma kā **e-balsošana** vai **attālinātā balsošana**) ir balsošanas forma, izmantojot elektroniskos līdzekļus, lai palīdzētu nodot un skaitīt balsis. E-balsošanas populārākais pielietojums ir e-pārvaldē, piemēram, organizējot e-vēlēšanas valsts pārvaldi pārstāvošo spēku izraudzīšanai, vai arī e-referendumu par kāda konkrēta jautājuma izlemšanu.

E-balsošanu var veikt ar speciāli tam paredzētām elektroniskās balsošanas iekārtām, vai arī ar datoru vai mobilo ierīci, kas pieslēgta internetam. E-balsošanas sistēmām var būt dažādas automatizācijas pakāpes, sākot no vienkāršas balss atzīmēšanas papīra biļetenā, līdz pat visaptverošai balsu ievades sistēmai, kas ietver balsu registrāciju, datu šifrēšanu un to pārsūtīšanu uz serveriem, kā arī vēlēšanu rezultātu skaitīšānu un tabulāciju.

## Kritika
Balsošanas sistēmām kļūsot sarežģītākām un iekļaujot programmatūru, radušās jaunas, atšķirīgas krāpšanās metodes. Citi eksperti norādīuši uz problēmām elektroniskajā balsošanā no teorētiska skatpunkta, argumentējot, ka cilvēki nav spējīgi pārbaudīt darbības, kas notiek elektroniskā iekārtā, un tā kā nav iespējams šīs darbības pārbaudīt, tām nevar uzticēties. Atsevišķi eksperti izteikuši plašāk mēroga apgalvojumu, ka cilvēki nevar uzticēties programmai, ko paši nav sarakstījuši.

## Atsauces
Purvāja ciesa

**Purvāja ciesa** () ir graudzāļu dzimtas suga, kura ir plaši sastopama Eirāzijā, galvenokārt Eiropas ziemeļu, centrālajā un austrumu daļā, kā arī Rietumsibīrijā. Suga ir bieži sastopama arī visā Latvijas teritorijā, kur grupas un audzes aug dažādos pārmitros biotopos: lapkoku mežos, pļavās, purvu apmalēs un gar ūdenstilpēm.

## Apraksts
Purvāja ciesa ir daudzgadīgs, 60—150 cm garš lakstaugs. Tam ir stāvs stiebrs stāvs, kurš zem ziedkopas ir raupjš. Lapas ir 0,3—0,6 cm šauras, ar īsiem matiņiem vai gandrīz kailas, plakanas. Lapas apakšpuse ir mazliet spīdīga, tās maksts ir gandrīz līdz pamatam šķelta, bez austiņām. Lapas mēlīte ir strupa, īsāka nekā lapas platums. Ziedi ir 8—20 cm garā, skrajā skarā. Skaras zari ir stāvi. Vārpiņas ir 0,5—0,7 cm garas, tām bieži ir violeta nokrāsa. Ārējā zieda plēksne ir puscaurspīdīga, plēvjaina, plati lancetiska. Akots ir īss, atrodas plēksnes augšējā trešdaļā. Kallusa matiņi ir gari, aptuveni ārējās zieda plēksnes garumā. Auglis ir sīks grauds. Zied no jūnija līdz augustam.

## Atsauces
Smalklapu auzene

**Smalklapu auzene** () ir graudzāļu dzimtas lakstaugs. Tā dabiskās izplatības areāls ir Eiropā, uz dienvidiem-dienvidrietumiem no Latvijas, aug smiltājos un sausos priežu mežos. Latvijā šī suga ir ļoti rets (varbūt arī nepietiekami izpētīts) taksons. Suga līdzīga aitu auzenei (*Festuca ovina*).

## Atsauces
Podpauris

**"Podpauris"** () ir 2005. gada ASV biogrāfiskā kara drāmas filma, kas balstīta uz ASV Jūras kājnieka Entonija Svoforda 2003. gada tāda paša nosaukuma memuāriem. Filmas režisors ir Sems Mendess, galveno lomu atveido Džeiks Jillenhols (Svofords), pārējās lomās: Džeimijs Fokss, Pīters Sārsgārds, Lukass Bleks un Kriss Kūpers. "Podpauris" ir hronoloģisks Svoforda dzīves stāsts ar uzsvaru uz viņa militāro dienestu Persijas līča karā.

Filmas pirmizrāde ASV notika  un to izplatīja *[[Universal Pictures]]*. Latvijā filmu demonstrēja no . Filma saņēma dažādas kritiķu atsauksmes un bija kases izgāšanās nopelnot tikai  ASV dolāru pie  budžeta. Neskatoties uz to filmai izdoti vēl divi turpinājumi.

Podpauris (*Jarhead*) ir slenga termins, ko izmanto, lai apzīmētu ASV Jūras kājniekus.

## Atsauces

## Ārējās saites
Bernhards Zutis

**Bernhards Aleksandrs Zutis** (dzimis Valkā  (pēc vecā stila 6. oktobrī), miris Ņujorkā ) bija sabiedriskais darbinieks, farmaceits un mecenāts.

## Dzīvesgājums
Bernhards Zutis dzimis Valkā Lugažu draudzē 1893. gadā, viņš bija septītais bērns ģimenē. Beidzis Mārtiņa Alkšņa četrklasīgo tirdzniecības skolu Valkā (tā atradās pilsētas daļā, kas ir tagadējā Igaunijas Valga).

Studējis farmāciju Kazaņas Universitātē, kur 1916. gadā ieguva aptiekāra palīga kvalifikāciju. Atgriezies Valkā, sāka strādāt pilsētas aptiekā, pildot aptiekāra palīga pienākumus.

Sākoties Latvijas brīvības cīņām, kā feldšeris brīvprātīgi iestājās Ziemeļlatvijas armijā 1. (4.) Valmieras kājnieku pulkā, kur bija Valmieras kājnieku pulka aptiekas pārzinis, vēlāk tika ieskaitīts Vidzemes Artilērijas pulka 1. divīzijā. Demobilizējies 1920. gada 10. septembrī.

Sakarā ar to, ka 1920. gadā starp Latviju un Igauniju stājās spēkā līgums par robežu noteikšanu, Valkas aptieka bija palikusi Igaunijas pusē. Valkas pilsētas valde 1920. gada jūlijā atvēra jaunu aptieku, tā atradās Semināra ielā 4. Aptiekas iekārtošanā piedalījās arī Bernhards Zutis un viņa brālis Jānis.

1924. gadā B. Zutis aptieku ieguva savā īpašumā. 1926. gadā viņš aptieku pārcēla uz savu namu, kas atradās Rīgas ielā 13. Pamazām B. Zutis aptieku izveidoja par vienu no modernākajām provinces aptiekām Latvijā. 1922.-1939. gadā viņš bija īpašnieks arī aptiekai Valkas apriņķa Ērģemes pagastā.

1929. gadā Valkā nodibinājis minerālūdens un augļūdens tirgotavu.

Aktīvi iesaistījās sabiedriskajā darbā. Bija 7. Valkas aizsargu pulka farmaceits, kā arī Latvijas brīvības cīnītāju biedrības “Ziemeļnieki” priekšnieks, aktīvs biedrs un valdes loceklis vairākās Valkas kultūras un saimnieciskajās biedrībās.

Bija mecenāts, ieguldījis līdzekļus Valkas "sporta dārza" (tagad Valkas stadions) izbūvēšanā, kā arī pilsētas labiekārtošanā.

No 1924. līdz 1938. gadam viņš bija Valkas Sporta biedrības priekšnieks, aktivizējis tās darbību, popularizējis sportu valcēniešu vidū, rīkojot sporta svētkus, kuros piedalījušies gan vietējo jaunatnes organizāciju un skolu sportisti, gan sportisti no Rīgas.

Saņēmis valsts apbalvojumus par nopelniem Latvijas labā:

* 1923. gadā — Latvijas atbrīvošanas kara piemiņas medaļu;
* 1931. gadā — Triju Zvaigžņu ordeņa V šķiru;
* 1939. gadā — Atzinības krusta V šķiru, Nopelnu krustu par nopelniem Aizsargu organizācijas labā.

1931. gadā par nopelniem futbola veicināšanā Latvijas Futbola savienība viņu apbalvojusi ar zelta medaļu.

Pēc Otrā pasaules kara emigrējis uz Vāciju, vēlāk (1951. gadā) devies uz ASV.
Miris 75 gadu vecumā 1968. gada 16. janvārī Ņujorkā (ASV).

## Atsauces
Dzelzs Vilks (organizācija)

**Dzelzs Vilks** () bija pusoficiāla lietuviešu nacionālistiska, militarizēta organizācija, kas darbojās 1928.—1930. gadā un kuru vadīja premjerministrs Augustīns Voldemārs. To 1927. gada beigās izveidoja valdošā Lietuvas Nacionālistu Savienība, lai palīdzētu apspiest savu opozīciju. Organizācija bija slepena, tā oficiāli darbojās kā sporta savienība no 1928. gada maija. Organizācijā bija vairāk nekā 4000 biedru.

Kad 1929. gada septembrī Voldemāru atcēla no premjerministra amata, prezidents Antanas Smetona mēģināja iecelt organizācijā savus cilvēkus. Kad šī taktika cieta neveiksmi, organizācija tika oficiāli slēgta 1930. gada 24. maijā. Tomēr Voldemāra atbalstītāji turpināja darboties un kļuva pazīstami kā *Voldemarininkai* ("voldemārieši"). Viņi plānoja vairākus pret Smetonu vērstus apvērsumus, kļuva arvien simpātiskāki pret fašismu un vācu okupācijas laikā Lietuvā bieži sadarbojās ar nacistiem. Dzelzs vilks tika īslaicīgi atjaunots 1941. gadā, lai atbalstītu pronacistisko Lietuvas Nacionālistu Partiju.

## Ideoloģija
Dzelzs Vilks sevi pasludināja par apolitisku organizāciju — tai nebija savas politiskās programmas un tā tikai aktīvi sargāja no pretvalstiskiem draudiem. Tomēr ļoti ātri Dzelzs Vilka vadītāji attīstīja savu ideoloģiju, noraidot demokrātiju par labu radikālismam un nacionālismam. Savā periodiskajā izdevumā Dzelzs Vilks neaizstāvēja savu šovinistisko ievirzi, taču noliedza jebkādas apsūdzības antisemītismā. Savos iekšējos dokumentos Dzelzs Vilks aizliedza jebkādus ekscesus pret ebrejiem, taču strādāja pie programmas, lai samazinātu ebreju ekonomisko ietekmi un atbalstītu lietuviešiem piederošos uzņēmumus.

## Atsauces
Dzelzs Vilks (nozīmju atdalīšana)

**Dzelzs Vilks** var būt:

* Dzelzs Vilks — politiska organizācija Lietuvā;
* Dzelzs Vilks — latviešu rokgrupa
Pegasus (albums)

***Pegasus*** ir trešais amerikāņu repera ''Trippie Redd'' studijas albums, kas izdots 2020. gada 30. oktobrī. Albumā piedalās viesmākslinieki *Myiah Lynnae*, *Yung LB*, *PARTYNEXTDOOR*, ''Chris Brown'', *Rich The Kid*, ''Young Thug'', *[[Future]]*, ''Lil Mosey'', *[[Quavo]]*, *Busta Rhymes*, Šons Kingstons, *Doe Boy*, ''Lil Wayne'', *HoodyBaby* un *Swae Lee*. Luksusa versija ar nosaukumu *Neon Shark vs Pegasus*, kas tapusi sadarbībā ar Trevisu Bārkeru, tika izlaista 2021. gada 19. februārī.
Plāteres muiža

thumb|Plāteres muiža (''Moiseküll'') ceļu kartē ''Wegekarte des Wolmarschen Kreises mit den Kirchspiels- und Gutsgrenzen'' (1903).
**Plāteres muiža** ( — "Muižciems") jeb **Lātres muiža** () bija Rūjienas draudzes novada muiža, kas tagad atrodas Igaunijas Mulgi pagastā.

## Vēsture
1504. gadā Livonijas ordeņa mestrs Volters fon Pletenbergs izlēņoja Hartvigam Plātelim (*Hartwig Platele*) trīs ciemus Karkuses pils novadā. 1518. gadā viņš Plātelim iznomāja vēl vienu zemes gabalu Rūjienas pils novadā. Plāteļu muiža, kas pirmo reizi minēta 1542. gadā, pēc Zviedru Vidzemes izveides 1631. gadā piederēja Hermanim Plātelim, 1646. gadā viņa dēlam leitnantam Johanam Albrehtam Plātelim, 1682. gadā Kārlim Detlofam Plātem. Pēc Lielā Ziemeļu kara 1730. gadā muižu iegādājās Morics Posse (1699—1734), kura mantinieks bija brīvkungs Eberhards Gustavs Posse (1729−1791), tad Georgs Posse (1758−1801) un viņa meita Marija Pose (1789−1850), kura apprecējās ar Pleskavas vicegubernatoru Kristeru fon Rennenkampfu (*Christer von Rennenkampff*). Pēc viņa nāves īpašumi nonāca Ungernu-Šternbergu dzimtas, bet 1855. gadā Štriku dzimtas īpašumā. Georgs Konstantīns fon Štriks (1797—1886) muižu atstāja mantojumā savam dēlam Paulam Andrejam Leonhardam fon Štrikam (1835−1874), 1892. gadā muižas īpašnieks bija Edgars Johans Frīdrihs fon Štriks (1848−1894), tad Hugo Ferdinands Bernhards fon Štriks (1860−1941), kura īpašumā tā lapika līdz 1920. gada zemes reformai.

Pēc Latvijas—Igaunijas robežas nospraušanas agrākās Plāteres muižas pagasta zemes iekļāva Igaunijas teritorijā.
Grigorijs Lučanskis

**Grigorijs Lučanskis** (; dzimis 1945. gada 8. februārī Uzbekijas PSR, Taškentā) ir starptautisks ebreju izcelsmes uzņēmējs, dzīvojis arī Latvijā. Dibinājis ietekmīgo enerģētikas uzņēmumu grupu "Nordex". Ieņemti arī vadošie amati Starptautiskajā rūpnieku un uzņēmēju kongresā, kā arī Krievijas Investīciju projektu un programmu centrā. Krievijas Ebreju kongresa Prezidija biroja loceklis.

## Dzīvesgājums

### Izglītība
1968. gadā absolvēja Maskavas Tērauda un sakausējumu institūtu, iegūstot inženiera-metalurga specialitāti.

1973. gadā absolvēja Sergo Ordžonikidzes Maskavas Aviācijas institūtu, iegūstot ekonomista specialitāti celtniecībā.

### Profesionālā darbība
1969. gadā sāka vadīt Latvijas PSR celtniecības vienību, bijis nodaļas vadītājs. Darbojās arī kā Latvijas PSR komjaunatnes Centrālkomitejas revīzijas komisijas priekšsēdētājs.

1974. gadā tika iecelts par Latvijas Valsts universitātes prorektoru administratīvajā-finanšu jomā.

1983. gadā tika atzīts par vainīgu sociālistiskā īpašuma piesavināšanās gadījumā 2564 rubļu apmērā, kā arī dienesta stāvokļa ļaunprātīgā izmantošanā, tiekot sodīts ar 7 gadiem cietumā. 1985. gadā, pēc 2 cietumā pavadītiem gadiem, tika atbrīvots, norīkojot piespiedu darbā tautsaimniecības būvēs. Šajā laikā izveidoja un vadīja PSRS pirmo aptverošo celtnieku brigādi. Tāpat arī tika uzaicināts strādāt par agrofirmas "Ādaži" direktora Alberta Kaula vietnieku.

1989. gadā, pēc agrofirmas apmeklējuma, PSRS komunistiskās partijas Centrālās Komitejas ģenerālsekretārs Mihails Gorbačovs tai piešķīra atļauju ekonomiskajai darbībai ārzemēs. Līdz ar to, Lučanskis izveidoja PSRS pirmo nevalstisko ārējās tirdzniecības uzņēmumu — "Ādaži Impex". Jau pēc gada tai bija apgrozījums ap 50 miljoniem dolāru, bet 1990. gadā Lučanskis Austrijā nodibināja uzņēmumu "Nordex", kas kļuva par pirmo uzņēmumu Rietumos ar kapitāla līdzdalību no PSRS.

### Privātā dzīve
Dzīvo Krievijā un Austrijā. Precējies, ir trīs meitas un dēls.

## Atsauces

## Ārējās saites
Ūdens avotene

**Ūdens avotene** () ir mainīga izskata graudzāļu dzimtas suga, kuras ietvaros nodala vairākus zemākus taksonus. Savvaļā tā ir sastopama Eiropā, Ziemeļāfrikā un dažviet Āzijā, Latvijā sastopama retumis, galvenokārt jūras piekrastē, ļoti reti valsts centrālajā un austrumu daļā.

Skrajas grupas aug miklos upju piekrastes un jūrmalas smiltājos.

## Apraksts
Ūdens avotene ir daudzgadīgs, 10—70 cm garš lakstaugs, kurš veido garus, ložņājošus sakneņus. Augam ir kails un pacils stiebrs, kurš nereti apakšdaļā sakņojas. Lapas ir kailas, plakanas, 0,4—0,9 cm platas, līdz 8 cm garas, ar kailu, līdz pusei slēgtu maksti. Mēlīte ir vidēji smaila. Skara ir 10—30 cm gara un skraja, piramidāla apveida, zari vairāk vai mazāk horizontāli, mīksti, pušķos pa 3—5. Vārpiņas ir plakanas, 0,2—0,4 cm garas, ar violetu nokrāsu, ko piešķir strupās un garumā nevienādās vārpiņas plēksnes. Vārpiņas plēksnes ir manāmi īsākas nekā vārpiņa. Vārpiņā ir 2 ziedi. Zieda plēksnes strupas, akota nav. Auglis ir sīks grauds. Zied jūnija beigās un jūlijā.

## Atsauces
Johans fon dem Brēle

**Johans fon dem Brēle,** saukts **Plāters** (; ap 1460—1529) bija Livonijas ordeņa landmaršals (1502—1529) un viens no ievērojamākajiem tālaika Livonijas politiķiem un karavadoņiem.

## Dzīvesgājums
Dzimis aptuveni 1460. gadā Brēles Plāteru dzimtā no Vestfālenes, viņa uzņemšanu Vācu ordenī varēja sekmēt viņa radnieciskie sakari, proti, 1306. gadā Alberts Plāters bija Cēsu komturs. 1430. gadā bruņinieks Venemārs Plāters bija Grobiņas fogts, vēlāk Livonijas ordeņa landmaršals. Uzskata, ka ap 1475. gadu Johans fon dem Brēle ieradās Livonijā, bet tikai 1495. gadā kļuva par Karkuzes pils fogtu, kopš tā laika bija arī ordeņa mestra Valtera fon Pletenberga tuvāko līdzgaitnieku iekšējā lokā jeb ordeņa padomē.

Pēc tam, kad Livonijas landtāgā Valmierā 1501. gada janvārī noslēdza aizsardzības un uzbrukšanas savienības līgumu ar Lietuvas dižkunigaitiju, viņu ievēlēja par ordeņa landmaršalu (karaspēka pavēlnieku un mestra padomnieku) ar rezidenci Siguldas pilī.

1502. gada septembrī Johans fon dem Brēle komandēja Livonijas ordeņa kavalēriju kaujā pie Smoļinas ezera netālu no Latgales ziemeļaustrumu robežas, kad apvienotais Livonijas Konfederācijas karaspēks mestra Pletenberga un Rīgas arbibīskapa Mihaela Hildebranda vadībā uzvarēja Maskavijas karaspēku.

Reformācijas laikā viņš palika uzticīga katolicismam. Pēc tam kad 1525. gadā Vācu ordenis Prūsijā tika pārveidots par mantojamu Prūsijas hercogisti ar pēdējo lielmestru luterticīgo Albrehtu Hoencollernu kā hercogu, Plāters pildīja ordeņa mestra pienākumus, pieņemot Tallinas, Harijas un Viruzemes bruņinieku uzticības zvērestu pēc atdalīšanās no Vācu ordeņa Prūsijā.

## Literatūra
* Leonīds Arbuzovs. *Johann von dem Broele gen. Plater im Deutschen Orden in Livland (ca. 1475—1529)*. In: Jahrbuch für Genealogie, Heraldik und Sphragistik 1905 und 1906. Mitau, 1908. Lk-d 182—209.
* *Ritterbrüder im livländischen Zweig des Deutschen Ordens*. Köln: Böhlau, 1993. Nr. 667 (lk 506).

## Ārējās saites

## Skatīt arī
* Livonijas ordeņa landmaršali
Džastins Beilovs

**Džastins Beilovs** (, dzimis ) ir nīderlandiešu futbolists, spēlē vārtsarga pozīcijā, Nīderlandes futbola izlases dalībnieks. Kopš 2026. gada Beilovs pārstāv Itālijas A sērijas komandu *[[Genoa CFC|Genoa]]*.

Nīderlandes futbola izlases sastāvā debitējis 2021. gadā. Pārstāvējis izlasi 2022. gada FIFA Pasaules kausā un 2024. gada Eiropas čempionātā.

## Sasniegumi
**Feyenoord**

* Eredivisie: 2016—17, 2022—23
* Nīderlandes kauss: 2017—18, 2023—24
* Johan Cruijff Schaal: 2017, 2018, 2024

## Ārējās saites
Kapteiņa Arasenas sala

**Kapteiņa Arasenas sala** () ir neapdzīvota Čīlei piederoša sala Ugunszemes arhipelāgā Dienvidamerikas pašos dienvidos. Administratīvi ietilpst Magaljanesas reģiona Magaljanesas provinces Puntaarenasas komūnā.

## Ģeogrāfija
Sala uzvietojusies Ugunszemes arhipelāga rietumos. Magelāna šaurums ziemeļaustrumos to atdala no kontinenta Bransvikas pussalas, Magdalenas un Kokbērna šaurumi austrumos un dienvidos — no Lielās Ugunszemes, bet Akvalisnana šaurums rietumos — no Klerensa salas. Sala kalnaina, augstākais punkts  vjl. Krasti stipri izroboti, daudz līču un pussalu. Piekrastē daudz mazāku saliņu, lielākā no kurām ir Djego sala dienvidu piekrastē. Salā valda vēss piejūras klimats, biežs lietus un stiprs rietumu vējš. Virsotnēs saglabājušies nelieli ledāji. Sala ietilpst Alberto de Agostini nacionālā parka teritorijā.

## Vēsture
Salas kalnainības un resursu trūkuma dēļ tā bijusi neapdzīvota, un tikai epizodiski to apmeklējuši kaveskari un jamani, kuri tur ieguva dzelzs pirītu — minerālu, kas nepieciešams uguns ieguvei. Pirmie no eiropiešiem salas krastus apsekoja britu ekspedīcija Filipa Pārkera Kinga vadībā ar kuģiem *Hope* un *Beagle*, kas atklāja jūrasšaurumus, kas atdala salu no pārējām Ugunszemes salām. Nodēvēta par godu čīliešu kara lidotājam Djego Arasenam.

## Atsauces

## Ārējās saites
Remko Pasvērs

**Remko Pasvērs** (, dzimis ) ir nīderlandiešu futbolists, spēlē vārtsarga pozīcijā, Nīderlandes futbola izlases dalībnieks. Kopš 2021. gada Pasvērs pārstāv *[[Eredivisie]]* komandu ''Ajax''.

Iepriekš spēlējis Nīderlandes komandās ''Twente'', *[[Heracles Almelo]]*, *[[Go Ahead Eagles]]*, *[[PSV Eindhoven]]* un *[[SBV Vitesse]]*.

Nīderlandes futbola izlases sastāvā debitējis 2022. gadā, 38 gadu vecumā kļūstot par vēsturē otru vecāku izlases debitantu.

## Sasniegumi
**PSV**

* Eredivisie: 2014—15, 2015—16
* Johan Cruijff Schaal: 2016, 2017

**Ajax**

* Eredivisie: 2021—22

## Atsauces

## Ārējās saites
Juriens Timbers

**Juriens Davids Normans Timbers** (, dzimis ) ir nīderlandiešu futbolists, spēlē aizsarga pozīcijā, Nīderlandes futbola izlases dalībnieks. Pārsvarā spēlē centra aizsarga pozīcijā, bet var spēlēt arī labajā malā. Kopš 2023. gada Timbers pārstāv Anglijas Premjerlīgas komandu ''Arsenal''. Viņa dvīņu brālis Kvintens Timbers arī ir futbolists.

Nīderlandes futbola izlases sastāvā debitējis 2021. gadā. Piedalījies 2020. gada Eiropas čempionātā.

## Sasniegumi
**Ajax**

* Eredivisie: 2020—21, 2021—22
* Nīderlandes kauss: 2020—21

**Arsenal**

* FA Community Shield: 2023

## Atsauces

## Ārējās saites
Tairels Malasija

**Tairels Malasija** (, dzimis ) ir nīderlandiešu futbolists, spēlē kreisās malas aizsarga pozīcijā, Nīderlandes futbola izlases dalībnieks. Kopš 2025. gada Malasija pārstāv Nīderlandes *[[Eredivisie]]* komandu *[[PSV Eindhoven]]*, kas viņu īrē no *[[Manchester United FC|Manchester United]]*.

Iepriekš spēlējis Nīderlandes komandā *[[Feyenoord]]*, kur 2018. gadā izcīnījis Nīderlandes kausu.

Nīderlandes futbola izlases sastāvā debitējis 2021. gadā.

## Sasniegumi
**Feyenoord**

* Nīderlandes kauss: 2017–18
* Johan Cruijff Schaal: 2018
* UEFA Eiropas konferences līga finālists: 2021–22

**Manchester United**

* Anglijas Līgas kauss: 2022–23
* FA kauss finālists: 2022–23

## Ārējās saites
Džeremijs Frimpongs

**Džeremijs Frimpongs** (, dzimis ) ir nīderlandiešu futbolists, spēlē aizsarga pozīcijā, Nīderlandes futbola izlases dalībnieks. Kopš 2025. gada Frimpongs pārstāv Anglijas Premjerlīgas komandu *[[Liverpool FC|Liverpool]]*.

Deviņu gadu vecumā pievienojies Anglijas komandas ''Manchester City'' akadēmijai. Iepriekš spēlējis Skotijas Premjerlīgas komandā ''Celtic'' un Vācijas Bundeslīgas komandā *[[Bayer Leverkusen]].*

## Sasniegumi
**Celtic**

* Skotijas Premjerlīga: 2019—20
* Skotijas kauss: 2019—20
* Skotijas Līgas kauss: 2019—20

**Leverkūzenes "Bayer"**

* Vācijas Bundeslīga: 2023—24
* Vācijas Superkauss: 2024

## Atsauces

## Ārējās saites
Havi Simonss

**Havjērs Kventins Sajs Simonss** (, dzimis ) ir nīderlandiešu futbolists, spēlē pussarga pozīcijā, Nīderlandes futbola izlases dalībnieks. Kopš 2025. gada Simonss pārstāv Anglijas Premjerlīgas komandu *[[Tottenham Hotspur F.C.|Tottenham Hotspur]]*.

Iepriekš spēlējis Francijas komandā *[[Paris Saint-Germain]]*, Nīderlandes komandā *[[PSV Eindhoven]]* un Vācijas komandā *[[RB Leipzig]].*

## Sasniegumi
**Paris Saint-Germain**

* Francijas 1. līga: 2021—22
* Francijas kauss: 2020—21

**PSV Eindhoven**

* Nīderlandes kauss: 2022—23
* Johan Cruijff Schaal: 2022
**RB Leipzig**

* DFL-Supercup: 2023

## Ārējās saites
Vinsents Jansens

**Vinsents Petruss Anna Sebastiāns Jansens** (, dzimis ) ir nīderlandiešu futbolists, spēlē uzbrucēja pozīcijā, Nīderlandes futbola izlases dalībnieks. Kopš 2022. gada Jansens pārstāv Beļģijas A divīzijas komandu ''Royal Antwerp''.

Iepriekš spēlējis Nīderlandes komandās ''Almere City'' un *[[AZ Alkmaar]]*, Anglijas Premjerlīgas komandā ''Tottenham Hotspur'', Turcijas Superlīgas komandā ''Fenerbahçe'' un Meksikas komandā ''Monterrey''.

Nīderlandes futbola izlases sastāvā debitējis 2016. gadā.

## Sasniegumi
**Monterrey**

* Liga MX: Apertura 2019
* Copa MX: 2019—20
* CONCACAF Čempionu līga: 2021
**Antwerp**

* Beļģijas Pro līga: 2022—23
* Beļģijas kauss: 2022—23

**Individuālie sasniegumi**

* *[[Eredivisie]]* labākais vārtu guvējs: 2015—16

## Ārējās saites